armvectores/hy_wikipedia_2023 huggingface dataset:
Պաուլ Էռլիխ

Պաուլ Էռլիխ (գերմ.՝ Paul Ehrlich, մարտի 14, 1854(1854-03-14)[…], Strzelin, Landkreis Strehlen, Սիլեզիա, Պրուսիայի թագավորություն - օգոստոսի 20, 1915(1915-08-20)[…], Bad Homburg vor der Höhe, Դարմշտադտի վարչական շրջան, Հեսսեն, Գերմանիա), գերմանացի բժիշկ, իմունոլոգ, բակտերիոլոգ, քիմիկոս, քիմիաթերապիայի հիմնադիր։
Նոբելյան մրցանակի դափնեկիր է (1908)։


== Կենսագրություն ==
Պաուլ Էռլիխը ծնվել է Սիլեզիայի Շտրելեն քաղաքում (այժմ Լեհաստանում է)։ Եղել է հրեական ապահով ընտանիքի չորրորդ երեխան, ընդ որում միակ տղան։ Հայրը` Իզմար Էռլիխը (1818-1898), ունեցել է օղեգործության արտադրամաս, որ նա ժառանգություն էր ստացել հորից` ունևոր առևտրական Հայման Էռլիխից (1784-1873)։ Մայրը` Ռոզա Վայգերտը (1826-1909), եղել է տնային տնտեսուհի։ Մոր զարմիկը` Կառլ Վայգերտը (1826-1909), ով ընդամենը ինը տարի էր մեծ Պաուլից, եղել է հայտնի ախտաբան և նպաստել Պաուլի գիտական հետաքրքրությունների զարգացմանը։
Պաուլ Էռլիխն աշխատել է բժշկական կենսաբանության, քիմիայի, փորձարարական ախտաբանության և թերապիայի բնագավառներում։ Նա բացահայտել է լեյկոցիտների տարբեր տեսակներ, ողնուղեղի դերը գրանուլոցիտների ձևավորման մեջ, տարորոշել է լեյկոզի առանձին տեսակներ և ստեղծել արյունաստեղծման դուալիստական տեսությունը (1880-1898)։ Այս նույն շրջանում նա բացահայտել է այսպես կոչված պարարտ բջիջները. առաջին անգամ հայտնագործել է արյուն-ուղեղային պատնեշի գոյությունը։ Առաջարկել է տուբերկուլոզի միկոբակտերիայի ներկման հատուկ մեթոդ, ինչպես նաև արյան ու հյուսվածաբանական սարքերի բազմագույն ներկման եղանակ։ Ստեղծել է արյան շիճուկի վերահսկան առաջին կայանը։ Պաուլ Էռլիխը արտահայտել է այն գաղափարը, որ իմունային ռեակցիաների համար պատասխանատու բջիջները մակերևույթին ունեն հակածիններ` հատուկ ռեցեպտորներ։ Այս միտքը մեծ դեր է խաղացել իմունոլոգիայի զարգացման բնագավառում և լիովին հաստատվել է։
Սկսած 1891 թվականից` Էռլիխը սկսել է մշակել ինֆեկցիոն հիվանդությունների բուժման եղանակը քիմիական նյութերի միջոցով։ Նա բացահայտել է, որ միկրոօրգանիզմները կայունություն են ձեռք բերում քիմիաթերապևտիկ նյութերի նկատմամբ։ Էռլիխին համաշխարհային հռչակ է բերել նրա մշակած «դեղամիջոց 606»-ը (սալվարսան), որը մեծ արդունավետությամբ է աչքի ընկել սիֆիլիսի բուժման համար։
1901 թվականին Պաուլ Էռլիխը սկսել է աշխատել չարորակ ուռուցքների խնդրի շուրջ։
Նա առաջարկել է կլինիկական պրակտիկայում անհրաժեշտ լաբորատոր կարևոր ռեակցիաներ։
Իլյա Մեչնիկովի հետ Նոբելյան մրցանակի է արժանացել իմունոլոգիայի ոլորտում կատարած աշխատանքների համար։


== Ծանոթագրություններ ==


== Գրականություն ==
«Эрлих, Пауль»։ Բրոքհաուզի և Եֆրոնի հանրագիտական բառարան: 86 հատոր (82 հատոր և 4 լրացուցիչ հատորներ)։ Սանկտ Պետերբուրգ։ 1890–1907 
М. С. Шойфет Эрлих (1854–1915) // 100 великих врачей. — М.: Вече, 2008. — 528 с. — (100 великих). — 5000 экз. — ISBN 978-5-9533-2931-6
Поль де Крайф (де Крюи). Охотники за микробами. Издательство: Молодая гвардия. Москва. 1957. Страниц :485.


== Արտաքին հղումներ ==
Լեոնիդ Մինինբերգ, «Հայտնի հրեաների կենսագրություններ, որոնց անուններով փողոցներ են անվանակոչվել»
Ագրուս

Ագրուս, գյուղ Արևմտյան Հայաստանում, Բիթլիսի վիլայեթի Շատախի գավառակում։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Պողպատե ամպրոպների մեջ

Պողպատե ամպրոպների մեջ, Մեմուարային ստեղծագործություն Առաջին համաշխարհային պատերազմի մասին` գրված Էռնստ Յունգերի կողմից և հրատարակված Լայպցիգում 1920 թվականին։


== Պատմություն ==
Յունգերի առավել ճանաչված ստեղծագործություններից է և իրենից ներկայացնում է ռազմաճակատային օրագրություն։
Էռնստ Յունգերը մասնակցել է պատերազմական գործողություններին Արևմտյան ճակատում 1914 թվականի դեկտեմբերից մինչև 1918 թվականի նոյեմբեր։ Մասնակցել է մի քանի մարտերի։ Նա շարքային զինվորից դարձել է սպա և երեք անգամ պարգևատրվել:Գիրքը հրատարակվել է մի քանի անգամ, հեղինակի միջոցներով։ Այն վերահրատարակվել է Գերմանիայում և թարգմանվել շատ լեզուներով։ «Պողպատե ամպրոպների մեջը» Առաջին աշխարհամարտի մասին գրված ամենաժողովրդական ստեղծագործություններից է։ Հաջորդ հրատարակություններում Յունգերը կատարել է փոփոխություններ։ Նա գրքի վերջին տարբերակ է համարել 1934 թվականին լույս տեսած 14-րդ հրատարակությունը, սակայն փոքրիկ շտկումներ է կատարել մինչև 1978 թվականը` կապված քաղաքական իրավիճակների փոփոխությունների, սեփական գաղափարական տատանումների և մասնավորապես նացիզմի նկատմամբ վերաբերմունքի փոփոխման հետ։


== Կառուցվածքը ==
Պատմությունները կենտրոնացված են գլխավոր մարտերի շուրջ, որոնց վերաբերյալ նա անում է հոգեբանական դատողություններ` ներկայացնելով մարտերի յուրահատկությունները, որոնք միանգամից չեն դառնում սովորական երևույթ։ Սկզբնական շրջանում Յունգերի և ընկերների վրա ուժեղ ազդեցություն էր թողնում մարտերից և թունավոր գազերի ցրվելուց հետո երևացող մահացած բնության ֆանտաստիկ պատկերը։


== Կռիվ Սոմմում ==
Սոմմի մարտերը ամենահրեշավոր կռիվներն են աշխարհի պատմության մեջ։ Յունգերին վիճակված էր լինել գլխավոր դիրքերից մեկում, որը ենթարկվել էր անգլիացիների հարձակմանը։


== Գրականություն ==
Солонин Ю. Н. Эрнст Юнгер: от воображения к метафизике истории // Юнгер Э. В стальных грозах. — СПб.:: Владимир Даль, 2000. — ISBN 5-93615-006-2
Юнгер Э. В стальных грозах / перевод с нем.: Гучинская Н. О., Ноткина В. Г.. — СПб.:: Владимир Даль, 2000. — ISBN 5-93615-006-2


== Ծանոթագրություններ ==


== Արտաքին հղումներ ==
Jünger E.։ «In Stahlgewittern»։ Project Gutenberg։ Վերցված է 06.03.2016
Սմետանինո (գյուղ, Սմոլենսկի շրջան)

Անվան այլ կիրառումների համար տե՛ս՝ ՍմետանինոՍմետանինո (ռուս.՝ Сметанино), գյուղ Ռուսաստանի Սմոլենսկի մարզի Սմոլենսկի շրջանի կազմում։
Բնակչությունը 2007 թվականին գրանցված տվյալներով կազմում էր 1159 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Հո Յոն Չոն

Հո Յոն Չոն (կորեերեն՝ 정호연, հունիսի 23, 1994(1994-06-23), Հարավային Կորեա), կորեացի մոդել։ «Vogue» ամսագիրը նրան անվանել է «թոփ մոդել կորեական ձևով» (Korea’s Next Top Model), նաև մասնակցել է համանուն շոուի չորրորդ եթեշրջանում, որտեղ զբաղեցրել է երկրորդ հորիզոնականը։ Ներկայումս ներառված է models.com-ի նորաձևության լավագույն 50 մոդելների ցանկում։


== Կարիերա ==
Հայտնի է իր ալ-կարմիր մազերով և խանդավառ կերպարով, սկսել է իր մոդելային կարիերան 16 տարեկան հասակում։ Մասնակցել է «Սեուլի նորաձևության շաբաթ» փառատոնին առանց գործակալի, որտեղ ընդունվել է աշխատանքի առանց ESteem Models ընկերության հետ պայմանագիր կնքելու և մասնակցություն է ունեցել «թոփ մոդել կորեական ձևով» հանրային ցուցադրությունում։ Շոուից հետո հայտնվել է Vogue Girl Korea, Nylon Korea և Wedding Elle Wedding ամսագրերում։
Համաշխարհային մակարդակում իր առաջնաելույթը կատարել է 2016 թվականին կայացած Louis Vuitton բացառիկ ցուցադրությունում, նաև Opening Ceremony-ում։ Այդ շրջանում մասնակցություն է ցուցաբերել Մարկ Ջեյկոբսի, Ֆենդիի, Max Mara-ի, Ալբերտա Ֆերետիի, Rag & Bone-ի ցուցադրություններում։
Մասնակցել է Ջերեմի Սքոթի, Թորի Բերչի, Topshop, Lanvin, Dolce & Gabbana, Missoni, Bottega Veneta, Էմիլիո Պուչիի, Շանելի, Miu Miu, Giambattista Valli, Prabal Gurung, Jason Wu, H&M, Jacquemus, Բարբերի, Acne Studios, Ռոբերտո Կավալի, Diesel, Versus (Versace), Narciso Rodriguez, Պակո Ռաբան, Schiaparelli, Dsquared2, Blumarine, Dundas, Zadig & Voltaire, Tod's, Etro և Gabriela Hearst ցուցադրություններում։
Հայտնվել է Sephora «Let's Beauty Together», Chanel, Gap, Hermès և Louis Vuitton ընկերությունների գովազդներում։ Եղել Է Vogue Japan, Vogue Korea, W Korea և Vogue ամսագրի հրատարակած հոդվածները որպես Harper's Bazaar Korea-ի լրացում, British Vogue, Dazed , Love magazine, CR Fashion Book  և Into the Gloss ամսագրերի շապիկին։
2017 թվականին Models.com-ը ընտրել է նրան «Լավագույն առաջնաելույթ» (Top Newcomer) և «Տարվա մոդել» (Model of the Year) անվանակարգերում։
2021 թվականի սեպտեմբերի 17-ին նա կատարել է իր դեբյուտը դերասանության մեջ՝ նկարահանվելով Նեթֆլիքսի «Կաղամարի խաղ» հեռուստասերիալում։
2021 թվականի հոկտեմբերի 4-ին Չոնը դարձել է ինստագրամում ամենաշատ հետևորդներ ունեցող կորեացի դերասանուհին՝ հասնելով 18 միլիոն հետևորդի։


== Անձնական կյանք ==
Չոնը ծնվել է Հարավային Կորեայի Սեուլ քաղաքում։ Նա ավարտել է Դոնգդուկի կանանց համալսարանը և մասնագիտացել մոդելինգում։ Չոնը դերասան Լի Դոն Հվիի հետ հարաբերությունների մեջ է 2016 թվականից։


== Ծանոթագրություններ ==
Բուզետ

Բուզետ (խորվաթերեն՝ Buzet), քաղաք է Խորվաթիայում։ Քաղաքի տարածքն է 165 քառակուսի կիլոմետր, բնակչությունը 6 059 մարդ։
Միտչել շրջան (Այովա)

Անվան այլ կիրառումների համար տե՛ս՝ Միտչել շրջան (այլ կիրառումներ)Միտչել շրջան (անգլ.՝ Mitchell County), ԱՄՆ Այովա նահանգի 99 վարչական միավորներից մեկը։ Ընդհանուր տարածությունը 1.215 կմ² է, բնակչությունը՝ 10.776 մարդ (2010 թ. տվյալներով)։ Շրջկենտրոնն է Օսագե բնակավայրը։ Կազմավորվել է 1851 թ.։
Ժողովածու (1932)

Ժողովածու (1932), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 1932 թվի տակ։ Ձեռագիրը գրվել է 1746 թվականին Յովհաննէս երէց գրիչի կողմից, Լուսավորչի անապատում։ Ստացողը եղել է Անտոն վարդապետը։ Գրված է կաշեպատ տախտակի վրա, որը ունի 21.2X15.5 չափս։ Ձեռագիրը կազմված է 161 թերթից։ Գրված է միասյուն, երկսյուն նոտրգրով։ Պահպանակը ունի 161 էջ, գրված է՝ թղթի վրա։ Հիշատակարաններ՝ 159ա։


== Բովանդակություն ==
Գր. Տաթևացվոյ քարող։
Յովհ. Որոտնեցվոյ վերլուծութունք ստորոգութեացն, Պևրի արմենիասին Արիստոտէլի։


== Ծանոթագրություններ ==
Բայմուրզինո (գյուղ, Բելեբեևսկի շրջան)

Անվան այլ կիրառումների համար տե՛ս՝ ԲայմուրզինոԲայմուրզինո (ռուս.՝ Баймурзино, բաշկիրերեն՝ Баймырҙа), գյուղ Ռուսաստանի Բաշկորտոստան հանրապետության Բելեբեևսկի շրջանի կազմում։
Բնակչությունը 2009 թվականին գրանցված տվյալներով կազմում էր 336 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Գունային ցուցանիշ

Գունային ցուցանիշ (ԳՑ, Farben index), արյան ֆիզիոլոգիական ցուցանիշ, որը ցույց է տալիս էրիթրոցիտների՝ հեմոգլոբինով հագեցման հարաբերական աստիճանը։ Գունային ցուցանիշի ներմուծումը կապված է այն հանգամանքով, որ սակավարյունությունների դեպքում էրիթրոցիտների և հեմոգլոբինի քանակները ոչ միշտ են համամասնորեն փոխվում։
Գունային ցուցանիշը համարժեք է միջազգայնորեն ընդունված մեկ այլ ցուցանիշի՝ հեմոգլոբինի միջին պարունակությունն էրիթրոցիտում (MSH, Mean Cell Hemoglobin)։ Վերջինս ավելի օբյեկտիվ ցուցանիշ է։


== Որոշումը ==
Գունային ցուցանիշի որոշման համար հարկավոր է իմանալ հետազոտվողի հեմոգլոբինի և էրիթրոցիտների քանակն արյան մեջ։ Այս երկու ցուցանիշների հարաբերությամբ որոշում են էրիթրոցիտի հեմոգլոբինով միջին հագեցվածության չափը (գունավորման աստիճանը)։ Ստացված մեծությունը համեմատում են հեմոգլոբինի (16,7 գ%) և էրիթրոցիտների (5 մլն) բնականոն քանակի հարաբերության հետ։
ԳՑ = (հետ.Hb/հետ. էրիթ. քանակ)/(16,7/5 մլն)


== Ցուցանիշներ ==
Առողջ մարդկանց գունային ցուցանիշը տատանվում է 0,8-1,5-ի սահմաններում և ցույց է տալիս, որ էրիթրոցիտների գունավորումը հեմոգլոբինով բնականոն է։ Կլինիկայում կա գունային ցուցանիշի հիման վրա սակավարյունությունների դասակարգում։
Սուր արյունահոսությունների ժամանակ գունային ցուցանիշը մնում է բնականոն սահմաններում, քանի որ էրիթրոցիտների և հեմոգլոբինի քանակները համաչափ են պակասում։ Այդպիսի սակավարյունությունն անվանում են նորմոքրոմ։
Որոշ սակավարյունությունների ժամանակ հեմոգլոբինի քանակը ավելի շատ է պակասում, քան էրիթրոցիտների քանակը, որի հետևանքով գունային ցուցանիշը 1-ից փոքրանում է։ Նման սակավարյունության դեպքում էրիթրոցիտի գույնը սովորականից բաց է և այն կոչվում է թերգունային (հիպոքրոմ) սակավարյունություն։
Որոշ դեպքերում (օրինակ՝ վիտամին B12-ի անբավարարություն) էրիթրոցիտների քանակը հեմոգլոբինի համեմատությամբ ավելի շատ է պակասում և դրանք հեմոգլոբինով սովորականից մուգ են ներկվում։ Այս սակավարյունությունը անվանում են՝ գերգունային (հիպերքրոմ) սակավարյունություն։


== Ծանոթագրություններ ==


== Արտաքին հղումներ ==
corpuscular hemoglobin concentration(չաշխատող հղում)
содержание гемоглобина в эритроците
Anemia
Ամֆիլոխիա (քաղաք)

Ամֆիլոխիա (հուն․՝ Αμφιλοχία), փոքր քաղաք Հունաստանում, Էտոլիայի և Ակարնանիայի հյուսիս-արևմտյան մասում։ Քաղաքը գտնվում է ամֆիթատրոնում ՝ Ամվրակիկոս ծովածոցի Ամֆիլոհիա (Կարվազարա) ծովածոցի հարավային ափին գտնվող բլրի լանջին, ծովի մակարդակից 14 մետր բարձրության վրա։ Ամփիլոքիայի մունիցիպալիտետի վարչական կենտրոնը՝ Էտոլիայի և Ակարնանիայի ծայրամասայինը միավորում է ՝ Արևմտյան Հունաստանի ծայրամասում։ Բնակչության թիվը ըստ 2011 թվականի ՝ 3817 մարդ։


== Պատմություն ==
Քաղաքը գտնվում է ռազմավարական դիրքում, քանի որ դա արևմտյան կենտրոնական Հունաստանից դեպի Էպիրոս տանող արևմտյան Հունաստանի միակ երթուղին է (բացառությամբ Ակտիոն-Պրեվեզա ժամանակակից ստորջրյա թունելի)։
1908 թվականին քաղաքը կոչվել է Կարվասարազ (հուն․՝ Καρβασαράς), իսկ հետո վերանվանվել է Ամֆիլոխիա։ Օսմանյան տիրապետության տարիներին ժամանակակից քաղաքի տեղում գործում էր հյուրանոց (քարվանսարա), որը տվել է ծովածոցին և քաղաքի ներկայիս անվանումը (թուրքերեն՝ Kervansaray)։ Քաղաքն իր ժամանակակից անվանումը ստացել է համանուն հնագույն քաղաքից, որի կենտրոնը եղել է Ամֆիլոխիան Արգոսը, որը գտնվում է ժամանակակից Ամֆիլոխիայի հյուսիսում։ Ըստ առասպելի, Ամֆիլոխյան Արգոսը հիմնադրել է Ամֆիարայի և Էրիֆիլայի որդի Ամֆիլոխոսը, ով Տրոյական պատերազմից վերադարձել է Արգոս, բայց ստիպված է եղել տեղափոխվել Ակարնանիա, որի հյուսիսային մասը հիմա անվանում են Ամֆիլոխիա։
Ամֆիլոխիա գյուղը գտնվում է Էտոլիայի միությունում։


== Համայնք ==
Ամֆիլոխիա համայնքը (հուն․՝ Κοινότητα Αμφιλοχίας) ստեղծվել է 1912 թվականին (ΦΕΚ 261Α)։ Համայնքը ներառում է չորս բնակավայր։ Բնակչության թիվը 4325 մարդ, ըստ 2011 թվականի։ Հրապարակի տարածքը 41,54կմ2։


== Բնակչություն ==


== Ծանոթագրություններ ==
949

949 թվական, ոչ նահանջ տարի, ըստ Գրիգորյան օրացույցի սկսում է չորեքշաբթի օրը։ Սա մեր թվարկության 949 թվականն է, 
X դարի 49-րդ տարին։


== Դեպքեր ==


== Ծնունդներ ==


== Մահեր ==
Կալիտա (այլ կիրառումներ)

Կալիտա, կարող է վերաբերել՝

Կալիտա - գյուղ Էստոնիայի Պյարնումաա նահանգի Սաառդե շրջանում
Կալիտա - քաղաքատիպ ավան Ուկրաինայի Կիևի մարզի Բրովարի շրջանում
Յամիշչե (գյուղ, Պարֆյոնովսկի շրջան)

Անվան այլ կիրառումների համար տե՛ս՝ ՅամիշչեՅամիշչե (ռուս.՝ Ямище), գյուղ Ռուսաստանի Կոստրոմայի մարզի Պարֆյոնովսկի շրջանի կազմում։
Բնակչությունը 2008 թվականին գրանցված տվյալներով կազմում էր 0 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Պրե Սեն Դիդիե

Պրե Սեն Դիդիե  (ֆրանս.՝ Pré-Saint-Didier), կոմունա Իտալիայի Վալե դ'Աոստա մարզում։
Բնակչությունը կազմում է 959 մարդ (2008 թվականի տվյալներով)։ Բնակչության խտությունը՝ 28 մարդ/կմ²։ Տարածքը՝ 34 կմ²։ Փոստային ինդեքս՝ 11010։ Հեռախոսային կոդ՝ 0165։


== Ժողովրդագրություն ==
Բնակչության թվաքանակի փոփոխությունները.


== Կոմունայի վարչակազմ ==
Հեռախոսահամար՝ 0165 868711
Էլեկտրոնային փոստ՝  info@comune.pre-saint-didier.ao.it


== Արտաքին հղումներ ==
Վիճակագրության Ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Կըզլհիսար

Կըզլհիսար, գյուղ Օսմանյան կայսրությունում, Տրապիզոնի վիլայեթի Օրդուի գավառակում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն


== Տես նաև ==
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն
Մեծ Սարգայա (Բելայայի վտակ)

Մեծ Սարգայա (ռուս.՝ Большая Саргая), գետ Ռուսաստանում, հոսում է Կոմի Հանրապետությունով։ Գետաբերանը գտնվում է Եվդա գետի աջ ափին 1219 կմ հեռավորության վրա։ Գետի երկարությունը կազմում է 10 կմ։


== Ջրագրության տվյալներ ==
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Վիչեգդա գետն է սկսած ակունքից մինչև Սիկտիվկար քաղաք, գետի ենթաավազանը Վիչեգդա, գետի գետային ավազանը Հյուսիսային Դվինա։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝

Ջրային օբյեկտի կոդը հանրային գրանցմամբ — 10010200212111100017027
Կոդը ըստ հիդրոլոգիական հետազոտության (ՌԴ) — 111101702
Ավազանի կոդը — 10.01.02.002
Ծավալի համարը ըստ ՌԴ-ի — 03
Թողարկումը ըստ ՌԴ-ի — 0


== Ծանոթագրություններ ==
Ընկերներ: Վերամիավորում

«Ընկերներ։ Վերամիավորում» (անգլ.՝ Friends: The Reunion), նաև հայտնի որպես «Սերիա, որում նրանք կրկին հավաքվում են միասին» (անգլ.՝ The One Where They Get Back Together), ամերիկյան «Ընկերներ» սիթքոմի հատուկ թողարկում, որը թողարկվել է 2021 թվականին։ Գործադիր պրոդյուսերներ են հեռուստասերիալի համահեղինակներ Մարթա Կաուֆմանը, Դեյվիդ Քրեյնը և Քևին Բրայթը։ Էպիզոդում նկարահանվել են բոլոր դերասանները, որոնք կատարել են գլխավոր դերեր «Ընկերներ» հեռուստասերիալում, իսկ ռեժիսոր դարձել է Բեն Ուինսթոնը։ Դերասանները կրկին այցելում են սիրված շոուի վայրեր (ինչպես, օրինակ, ընկերների բնակարաններ, Central Perk սրճարան և ֆոնտանի բազմոց), հանդիպում են շոուի մասնակից աստղային հյուրերի, ինչպես նաև ժամանակակից հայտնիների հետ, հիշում են հեռուստասերիալի սիրված դրվագները, նաև հանդիսատեսի հետ կիսվում կուլիսային կադրերով։
Էպիզոդի պրեմիերան կայացել է HBO Max-ում 2021 թվականի մայիսի 27-ին։ 


== Թողարկում ==
«Ընկերներ։ Վերամիավորում» հատուկ թողարկումն ի սկզբանե պետք է թողարկվեր 2020 թվականի մայիսի 27-ին՝ HBO Max հարթակի գործարկման օրը՝ օրիգինալ սերիալի բոլոր 236 սերիաների հետ միասին։ 2021 թվականի մայիսի 13-ին թողարկվել է թիզեր-թրեյլեր, որում հաղորդվել է, որ հատուկ թողարկման պրեմիերան տեղի է ունենալու 2021 թվականի մայիսի 27-ին HBO Max-ում։
Հատուկ թողարկումը հայտնվել է նաև ԱՄՆ-ի Sky One-ում, Մեծ Բրիտանիայի Now-ում, Ավստրալիայի Foxtel Now-ում և Binge-ում, Նոր Զելանդիայի TVNZ 2-ում և TVNZ OnDemand-ում և Հնդկաստանի ZEE5-ում։


== Ծանոթագրություններ ==
Սիդորովկա (գյուղ, Դաոլեկանովսկի շրջան)

Անվան այլ կիրառումների համար տե՛ս՝ ՍիդորովկաՍիդորովկա (ռուս.՝ Сидоровка, բաշկիրերեն՝ Сидоровка), գյուղ Ռուսաստանի Բաշկորտոստան հանրապետության Դաոլեկանովսկի շրջանի կազմում։
Բնակչությունը 2009 թվականին գրանցված տվյալներով կազմում էր 53 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Էշեմին

Էշեմին (ֆր.՝ Échemines), համայնք Ֆրանսիայի Գրանդ Էստ մարզի Օբ գավառում։
Բնակչությունը 2008 թվականի դրությամբ կազմում է 82 մարդ, բնակչության խտությունը` 4.51 մարդ/կմ²։ Բնակավայրը զբաղեցնում է 18.2 կմ² տարածք։


== Աշխարհագրություն ==
Գտնվում է Փարիզ քաղաքից 125 կմ հարավ-արևելք, Շալոն ան Շամպայն քաղաքից` 75 կմ հարավ-արևմուտք, Տրուա քաղաքից` 21 կմ հյուսիս-արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 45 աշխատունակ (15-64 տարեկան) բնակիչ, որոնցից ակտիվ էին 39-ը, իսկ ոչ ակտիվները` 6։ Ակտիվության ցուցանիշը կազմում է 86,7 %։ 39 աշխատունակ մարդկանցից աշխատել է 39 անձ (21 տղամարդ և 18 կին)։ Գործազուրկ են եղել 0 անձ (0 տղամարդ և 0 կին)։ 6 անաշխատունակներից 4-ը եղել են աշակերտներ կամ ուսանողներ, 2-ը` թոշակառուներ, իսկ 0-ը չեն աշխատել տարբեր պատճառներով։


== Տես նաև ==
Օբ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Տուգաևո (այլ կիրառումներ)

Տուգաևո, կարող է վերաբերել՝

Տուգաևո - գյուղ Ռուսաստանի Բաշկորտոստան հանրապետության Բուզդյակսկի շրջանի կազմում։
Տուգաևո - գյուղ Ռուսաստանի Բաշկորտոստան հանրապետության Բուրաևսկի շրջանի կազմում։
Տուգաևո - գյուղ Ռուսաստանի Բաշկորտոստան հանրապետության Գաֆուրիյսկի շրջանի կազմում։
Ջորջ Դյուի

Ջորջ Դյուի, (անգլ.՝ George Dewey դեկտեմբերի 26, 1837(1837-12-26)[…], Մոնտպիլիեր, ԱՄՆ - հունվարի 16, 1917(1917-01-16)[…], Վաշինգտոն, Կոլումբիայի շրջան, ԱՄՆ), ամերիկացի զինվորական գործիչ, որի անվան հետ են կապում Մանիլայի ծովածոցի  ճակատամարտում իսպանա-ամերիկյան պատերազմի հաղթանակը։ Պատմության մեջ միակ անձնավորությունը, որը արժանացել է ԱՄՆ ռազմածովային ուժերի բարձրագույն զինվորական կոչմանը` ռազմածովային ուժերի ծովակալ։


== Կենսագրություն ==
Ծնվել է 1837 թվականին Դեկտեմբերի 26-ին ԱՄՆ Մոնտպիլիեր քաղաքում։ Հայրը Վերմոնտի համալսարանը ավարտելուց հետո աշխատել է որպես բժիշկ և եղել է Ազգային ապահովագրական ընկերության հիմնադիրներից մեկը։ Ջորջը երկու ավագ եղբայր և մի փոքր քույր է ունեցել։
Ջորջ Դյուին հաճախել է հարևան Ջոնսոն քաղաքի դպրոցը, 15 տարեկան հասակում ընդունվեց Նորվիչի ռազմական դպրոց, որտեղ անցկացրեց երկու տարի։ 1854 թվականին նա ընդունվեց Ռազմածովային ակադեմիա, որն ավարտեց 1858 թվականին։
Միչման դառնալուց հետո Ջորջ Դյուին Սարատոգա նավակով իրականացրեց կռուիզ, որից հետո  նշանակում ստացավ ԱՄՆ ռազմածովային նավատորմի լավագույն նավի`Ուոբեշ եռակայմ շոգենավի վրա, որը Միջերկրածովյան նավատորմի առաջատարն էր։ Այս նավով Ջորջ Դյուին դուրս եկավ Միջերկրական ծով։
Քաղաքացիական պատերազմի տարիներին Ջորջ Դյուին մասնակցել է Հարավի ռազմածովային շրջափակմանը և Նոր Օռլեանի գրավմանը։
Պատերազմը վերջանալուց հետո Ջորջ Դյուին մնաց ծառայության մեջ, զբաղեցնելով տարբեր պաշտոններ։ 1802 թվականին ղեկավարել է փարոսների հանձնաժողովը։ 1897-ին նա որոշեց վերադառնալ ակտիվ ծառայության և ղեկավարել Ասիական նավատորմը։ Իսպանա-ամերիկյան պատերազմը սկսվեց հաջորդ տարի, և Դյուիի նավատորմը Կավիտի ճակատամարտում  ջախջախեց իսպանական Խաղաղօվկիանոսյան նավատորմը, դրանով հնարավոր դարձնելով Ֆիլիպինների գրավումը։ 1899 թվականին  հայրենիք վերադառնալիս նրան ողջունեցին որպես հերոս։ 1903 թվականին Կոնգրեսի ակտով նրան տրվել է ռազմածովային ուժերի ծովակալի աստիճան հետադարձ ուժով, 1899 թվականից։


== Զինվորական կոչումներ ==
միչման՝ 11 հունիս 1854
միչման, ով միանգամից լեյտենանտի կոչման համար քննություն անցավ 19 հունվար 18611861-1865 թվականներին  Ամերիկայում քաղաքացիական պատերազմի ժամանակ զինծառայողներին սպաներ նշանակելու պրակտիկա է եղել `հիմնվելով որոշ թափուր պաշտոնների փոխարինելու անհրաժեշտության վրա։ Այսպիսով, Ջորջ Դյուին դարձավ լեյտենանտ, քանի որ գործուղվել էր Ծովակալ Դեվիդ Ֆարրագուտի մոտ։
Նա երբեք չի ունեցել էնսինի (ensign)  և կրտսեր լեյտենանտի կոչում։ 


== Ծանոթագրություններ ==
Երևանյան քարայր


== Երևանյան քարայրներ ==
Բնակլիմայական բարենպաստ պայմանների շնորհիվ` Հայկական լեռնաշխարհը եղել է մարդու բնակության և նրա ստեղծած մշակույթի հնագույն կենտրոններից։ Հայքի տարածքում հայտնաբերված մշակութային արժեքները հնարավորություն են տալիս ուսումնասիրելու մարդկության պատմության զարգացման ժամանակաշրջանը` սկսած հին քարեդարյան ժամանակներից (մոտ 1 մլն տարի առաջ)։ Մեր լեռնաշխարհից հայտնաբերվել են հին քարի դարի (պալեոլիթ) ստորին, միջին և վերին պալեոլիթի մշակութային շատ արժեքներ (Արտին լեռ, Արագած լեռ, Արզնի)։


== Պատմություն ==
Հնագիտական պեղումները պարզել են, որ Հրազդանի միջին հոսանքների շրջանն ընդգրկող տարածությունները հարուստ են հին քարեդարյան մշակույթի բազմաթիվ հուշարձաններով։ 1960-70-ականներին նշանակալի հայտնագործումներ են արվել Հրազդանի մերձերևանյան շրջանում. հայտնաբերվել են տասնյակ քարանձավներ, որոնք բնակեցված են եղել մարդկության պատմության ամենավաղ շրջանից (վաղ հին քարի դար)։


=== հայտնի քարայրներ ===
Նշանավոր են Երևանի և Արզնիի բնակավայրերի միջև ընկած Հրազդանի կիրճի քարայր-բնակատեղիները, որոնք հայտնի են Երևան-1, Երևան-2, Զովունի, Լուսակերտ և այլ անուններով։


=== Երևան-1 քարայր ===
Հին քարեդարյան մշակույթի հարուստ հավաքածու է հայտնաբերվել Երևան-1 քարայրում (մուստերյան շրջան)։ Հայտնաբերվել են տարբեր գույների ու երանգների վանակատից, կայծքարից, բազալտից և հասպիսից պատրաստված բազմատեսակ աշխատանքային գործիքներ, որոնց թիվն անցնում է 2500-ից։ Քարայրը հեռու է եղել հումքի աղբյուրներից, իսկ հայտնաբերված նյութը (պատրաստի իրեր, ցլեպներ, թափոններ) վկայում է, որ կայանը նախնադարյան որսորդ-քարագործների <<արհեստանոց>> է եղել։ Կայանում հայտնաբերված հյուղակի կենտրոնում եղել է օջախ, որը 48000 տարվա է։ Քարայրում հայտնաբերվել են ռնգեղջյուրի, արջի, իշայծյամի, վայրի ցուլի ոսկորներ (դրանք ուսումնասիրել է կենդանաբան Սոնյա Մեժլումյանը)։


=== Հրազդանի կիրճի Ամո-1 քարայր ===
Հրազդանի կիրճի Ամո-1 քարայրում մարդու գործունեության հետքերը պատկանում են ուշ քարի դարի ժամանակաշրջանին։ Այն ուսումնասիրել է հնագետ Հ. Ազիզյանը։ Քարայրում հայտնաբերվել է մշակութային 4 շերտ, դրա հրապարակից հայտնաբերվել է աշելյան ժամանակաշրջանի բարձր տեխնիկայով պատրաստված և լավ պահպանված ձեռքի նշաձև օբսիդիանի (վանակատ) խոշոր հատիչ։ Կայանի վերին՝ պալեոլիթյան այս շերտն արգասավոր էր նաև այն առումով, որ քարե գործիքների հետ հայտնաբերվել է նաև քարայրի բնակչի համեմատաբար լավ պահպանված կմախքը։ Կմախքի ոսկորները պատված են եղել մանգանի սև գույնի ծառանման հետքերով, իսկ որոշ ոսկորներ քարացած են եղել։ Գանգը վերականգնել է պրոֆեսոր Ա. Ճաղարյանը։
Քարայրի աջ անկյունում` 1,1 մետր խորությունից սկսվում է մոտ 0,5 մետր հաստությամբ վաղ երկաթեդարյան շերտը, որը թվագրվում է մ.թ.ա. 2-րդ հազարամյակի վերջերով։ Հայտնաբերվել է ճալաքարերից պատրաստված օջախ և ժամանակաշրջանին բնորոշ խեցեղեն։
Այսպիսով, Հրազդան գետի ափամերձ շրջաններն այն տարածքներն են, որտեղ սկիզբ է առել և հազարամյակներով շարունակվել մարդկության պատմությունը։


== Ծանոթագրություններ ==

Անժելա Ավետիսի Տերյան, Երևան-2, Գիտական հոդվածների ժողովածու, 2009 թ.
Սադովոե (ավան, Կազատինի շրջան)

Անվան այլ կիրառումների համար տե՛ս՝ ՍադովոեՍադովոե (ուկրաիներեն՝ Садове), ավան Ուկրաինայի Վիննիցայի մարզի Կազատինի շրջանում։
2001 թվականի տվյալներով Սադովոե ավանում բնակվում էր 258 մարդ։ Բնակավայրը զբաղեցնում է 6793 կմ² տարածք։ Բնակչության խտությունը կազմում էր 37,98 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
1890

1890 թվական, ոչ նահանջ տարի, ըստ Գրիգորյան օրացույցի սկսում է չորեքշաբթի օրը։ Սա մեր թվարկության 1890 թվականն է, 
XIX դարի 90-րդ տարին։


== Դեպքեր ==
Հայ Յեղափոխական Դաշնակցության հիմնության թվականը։
Տրապիզոնում ստեղծվեց հնչակյան առաջին մասնաճյուղը


== Ծնունդներ ==
Ապրիլի 6 - Ստեփան Քեչեկյան, հայ խորհրդային իրավաբան, իրավաբանական գիտությունների դոկտոր, պրոֆեսոր, ՌԽՖՍՀ գիտության վաստակավոր գործիչ
Լևոն Էսաճանյան, ուսուցիչ, բանաստեղծ, մշակութային գործիչ
Դեկտեմբերի 25 - Ալեքսանդր Հակոբյան (մեխանիկ), մեխանիկ։ ՀԽՍՀ ԳԱ ակադեմիայի (1943), պրոֆեսոր (1937), ՀԽՍՀ գիտության և տեխնիկայի վաստակավոր գործիչ (1940)։
Լևոն Մանուչարյան, գեոդեզիստ
Ապրիլի 15 - Դավիթ Վարդանյան, խորտակված Տիտանիկ շոգենավի ուղևոր, 711 փրկված մարդկանցից մեկը
Սեպտեմբեր 10 - Ֆրանց Վերֆել, ավստրիացի գրող և հումանիստ (վ. 1945)
Սեպտեմբեր 15 - Ագաթա Քրիստի, անգլիացի գրող (վ. 1976)
Նոյեմբեր 22 - Շառլ դե Գոլ, Ֆրանսիայի նախագահ (վ. 1970)
Դեկտեմբերի 5 - Ֆրից Լանգ, գերմանացի ռեժիսոր, սցենարիստ, համր կինոյի մեծագույն վարպետ (վ. 1976)


== Մահեր ==
Դեկտեմբերի 26 - Հենրիխ Շլիման, գերմանացի գործարար և հնագետ
Հուլիսի 29 -  Վինսենթ վան Գոգ, հոլանդացի նկարիչ, Պոստիմպրեսիոնիզմի և Էքսպրեսիոնիզմի ներկայացուցիչ
Տիբարեններ

Տիբարեններ. (հունարեն Ti|3c^voC), հնագույն ցեղեր Սև ծովի հարավ-արևելք առափնյա շրշաններում։ Հիշատակվում են մ․թ․ա․ 6-1-րդ դարերում անտիկ հեղինակների երկերում։ Ենթադրվում է, որ տիբարեններն ազգակից են եղել արեմտակովկասյան ցեղերին։ Ըստ Հերոդոտոսի (մ․թ․ա․ 5-րդ դար), Տիբարենների դրացի մոքսերի, մակրոնների, մոսինկների ու այլ ցեղերի հեա կազմել են Աքեմենյան տերության 19-րդ սատրապությունը։ Նրանք ունեցել են համանման զինվածություն (փայտե սաղավարտ, փոքր վահան, երկարասայր նիզակ) և Աքեմենյան բանակում կռվել միենույն զորամասում։ Քսենոփոնի վկայությամբ՝ մ․թ․ա․ 5-րդ դարում վերջին Տիբերեններն արդեն կազմում էին առանձին ցեղային միություն, ապրում անկախ, զբաղվում գլխավորապես անասնապահությամբ ու ձկնորսությամբ։ Մ․թ․ա․ 3-2-րդ դարերում Տիբերենների ենթարկվել են Փոքր Հայքի, այնուհետև՝ Պոնտոսի թագավորությանը, Միհրդաա 6-րդ Եվպատորի կողմից կռվել Հռոմի դեմ։
Վիեննայի նկարիչների տուն

Վիեննայի նկարիչների տուն (գերմ.՝ Künstlerhaus Wien), ցուցահանդեսային համալիր Վիեննա քաղաքի կենտրոնում, որի գլխավոր մուտքը Կարլսպլաց հրապարակից է` Ռինգշտրասեի հարևանությամբ։ Սեփականատերը համարվում է «Ավստրիայի նկարիչների միությունը» (գերմ.՝ Gesellschaft bildender Künstler Österreichs, Künstlerhaus), որը Ավստրիայում գոյություն ունեցող արվեստի ամենահին կազմակերպությունն է։


== Պատմություն ==
Շենքը կառուցվել է 1865-1868 թվականներին և կատարել է եռակի ֆունկցիա. եղել է գեղանկարչության, քանդակագործության, ճարտարապետության և դեկորատիվ-կիրառական արվեստի ցուցահանդեսային կենտրոն, ծառայել է որպես ակումբ բոլոր նկարիչների համար` անկախ նրանց տեսակետից, աշխատանքի որակից և ոճից, համարվել է վիեննացի նկարիչների մասնագիտական կենտրոն։ Նկարիչների ընկերությունը եղել է միավորում, որտեղ յուրաքանչյուր մարդու իրավունքները հարգվում են ժողովրդավարության համընդհանուր սկզբունքների հիման վրա։

Շենքի ճարտարապետը եղել է Ավգուստ Վեբերը։ Շինարարության ընթացքում օգտագործվել է Վիեննական Անտոն Վասերբուրգեր  ընկերության ավստրիական տարբեր տեսակի քարեր։ Շենքի փականաքարը դրել է կայսր Ֆրանց Յոզեֆ I-ը։ Շենքը կառուցվել է իտալական վերածննդի ոճով, որի բացումը կատարվել է 1868 թվականի սեպտեմբերի 1-ին։ Բացման պահին եղել է Ռինգշտրասեի առաջին քարե շենքերից մեկը։ 1882 թվականին շենքը ընդարձակվեց, կցակառուցելով երկու կողաշենքեր։
Ամեն գարուն նկարիչների տանը անցկացվում է ամենամյա ցուցահանդես, որտեղ ցուցադրվում են  վերջին տասներկու ամիսների ընթացքում ստեղծված աշխատանքները։ Յուրաքանչյուր չորս տարին մեկ անցկացվում է խոշոր միջազգային գեղարվեստական ցուցահանդես։


== Կինո ==
1949 թվականին շենքի աջ թևում բացվեց կինոթատրոն, որը օգտագործվում էր Վիեննայում կազմակերպվող ամենամյա Viennale կինոփառատոնի ֆիլմերի ընտրության համար։ 2012 թվականի դեկտեմբերի 20-ին Վիեննայի նկարիչների տունը 20 տարվա պայմանագիր կնքեց Վիեննայի  կինոփառատոնի ղեկավարության հետ, որի համաձայն «Վիեննայի քաղաքային կինոթատրոնը» Շվարցենբերգպլատց հրապարակի № 8 շենքից տեղափոխվեց Նկարիչների տան կինոթատրոն։    «Քաղաքային կինոթատրոնի» բացումը տեղի ունեցավ 2013 թվականի սեպտեմբերի 26–ին, «Զինվոր Ժաննետտ», «Ռադիոյի տուն» և «Հարմոնիայի դասերը» ֆիլմերի ցուցադրությամբ։ 2014 թվականից ի վեր այն համարվում է Վիեննայի կինոփառատոնի կարճամետրաժ ֆիլմերի փառատոնային կենտրոն։ 1974 թվականին այստեղ բացվել էր նաև թատրոն։


== Ծանոթագրություններ ==


== Լրացուցիչ գրականություն ==
Wilhelm Rüdiger (editor): Junge Kunst im Deutschen Reich. Ehrlich & Schmidt, Vienna, 1943. (գերմ.)
Wladimir Aichelburg: Das Wiener Künstlerhaus 1861 - 2001 (Volume 1). Vienna, 2003. (գերմ.)
Robert Schediwy: Städtebilder. Reflexionen zum Wandel in Architektur und Urbanistik at Google Books. Münster, 2004 / Vienna, 2005.
The Wiener Künstlerhaus. 125 лет вфотографиях. (Альбом фотографий) Kunstverlag Wolfrum, Vienna 1986. ISBN 3-900-178-04-6


== Արտաքին հղումներ ==
Պաշտոնակնա կայք
Сайт кинотеатра в Доме художников
Fedez

Fedez (ռուս.՝ Федец), իսկական անուն՝ Ֆեդերիկո Լեոնարդո Լյուչիյա (իտալերեն՝ Federico Leonardo Lucia, հոկտեմբերի 15, 1989(1989-10-15), Միլան, Իտալիա), իտալացի ռեփեր, երգիչ և երաժշտական պրոդյուսեր։


== Կենսագրություն ==
Ֆեդերիկոն ծնվել է 1989 թվականի հոկտեմբերի 15-ին Միլան քաղաքում, մեծացել է Բուչինասկո քաղաքում։ Վաղ հասակում նա հաճախել է գեղարվեստական դպրոց, սակայն չորս տարի անց թողել է այն։
2007 թվականին 18 տարեկանում Fedez-ը թողարկել է առաջին «Pat-a-Cake» մինի ալբոմը։ 2011 թվականին թողարկել է «Penisola che non c'è» առաջին ալբոմը, իսկ նույն թվականի դեկտեմբերին թողարկվել է նրա երկրորդ ալբոմը՝ «Il mio primo disco da venduto»։ Երկու ալբոմների թողարկումից հետո նա երգել և կարդացել է ռեփեր այլ արտիստների ալբոմներում որպես հյուր։
2013 թվականին Fedez-ը թողարկել է «Sig. Brainwash - L'arte di accontentare» երրորդ ալբոմը, որը զբաղեցրել է առաջին տեղը ալբոմների շրջանում տեղի հիթ-շքերթում։ Դրա թողարկումից մի քանի շաբաթ անց ալբոմը դարձել է պլատինե, ալբոմը վաճառել է 60 000 օրինակ, իսկ մեկ տարի անց՝ 150 000 օրինակ։
2013 թվականի դեկտեմբերին նա հիմնադրել է իր Newtopia լեյբլը մեկ այլ իտալացի J-Ax կատարողի հետ միասին։
2014 թվականին Fedez-ը դարձել է տեղի X Factor (Իտալիա) հեռուստանախագծի ժյուրիի անդամ, The X Factor (Մեծ Բրիտանիա) տաղանդների շոուի իտալական տարբերակի ժյուրիի անդամ, ութերորդ եթերաշրջանում եզրափակիչ են հասել նրա երկու մասնակիցները՝ Madh-ը և Լորենցո Ֆրագոլան։ 9-րդ մրցաշրջանում երկրորդ տեղը գրավել են Ջենարո Ռայան և Ալեսիո Յոդիչեն Urban Strangers խմբից, որի գլխավոր մարզիչը նույնպես Ֆեդերիկոն էր։
2014 թվականի սեպտեմբերի 30-ին թողարկվել է կատարողի 4-րդ ստուդիական ալբոմը՝ «Pop-Hoolista» անվանումով, որն առաջին տեղն է զբաղեցրել իտալական չարթերում։
2015 թվականին Fedez-ը ձայնագրել է One Last Time երգի իտալալեզու տարբերակը, որը դուետ է ամերիկացի երգչուհի Արիանա Գրանդեի հետ․ երգը թողարկվել է մայիսի 25-ին, բայց միայն նրա սինգլի օրիգինալ թողարկումից երեք ամիս անց։
Fedez-ը J-Ax-ի հետ ավարտել է հինգերորդ ստուդիական ալբոմը, որը թողարկվել է 2017 թվականի հունվարին և բաղկացած է եղել 30 երգերից։ 2017 թվականի մարտ և ապրիլ ամիսներին կատարողները շրջագայել են իրենց նոր ալբոմի օգտին։
2017 թվականի հունվարի 1-ից Ֆեդերիկոն լքել է Հեղինակների և հրատարակիչների իտալական միությունը (SIAE) և իր երաժշտական իրավունքները փոխանցել Soundreef-ին։


== Անձնական կյանք ==
2017 թվականի մայիսի 6-ին «Comunisti col Rolex» շրջագայության շրջանակներում կայացած համերգի ժամանակ ամուսնության առաջարկ է արել մոդել Կյարե Ֆերանիին, որի հետ հանդիպել է 2016 թվականից։ 2018 թվականի մարտի 19-ին Լոս Անջելեսում ծնվել է Լեոնեի որդին՝ Լուիջի Ֆերանին։ 2018 թվականի սեպտեմբերի 1-ին տեղի է ունեցել հարսանիքը։


== Սկավառակագրություն ==


=== Ստուդիական ալբոմներ ===
  2011՝ Penisola che non c'è
  2011՝ Il mio primo disco da venduto
  2013՝ Sig. Brainwash - L'arte di accontentare
  2014՝ Pop-Hoolista
  2017՝ Comunisti col Rolex (համատեղ ալբոմ J-Ax-ի հետ)


=== Մինի ալբոմներ ===
  2007՝ Pat-a-Cake
  2010՝ Diss-Agio


== Ծանոթագրություններ ==


== Արտաքին հղումներ ==
Պաշտոնական կայք
Չեռնիշևսկի շրջան

Չեռնիշևսկի շրջան (ռուս.՝ Чернышевский район), մունիցիպալ շրջան Ռուսաստանի Դաշնության Անդրբայկալյան երկրամասում։
Ստեղծվել է 1926 թվականին։ Վարչական կենտրոնը՝ Չերնիշևսկ։


== Աշխարհագրություն ==
Շրջանի տարածքի մակերեսը կազմում է 12770 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 35871 մարդ։ Բնակչության խտությունը կազմում էր 2,81 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Ֆուզինե

Ֆուզինե (իտալերեն՝ Fusine), կոմունա Իտալիայում։ Գտնվում է Լոմբարդիա մարզի Սոնդրիո գավառում։ Բնակչությունը ըստ 2008 թվականի մարդահամարի տվյալերի կազմում է 657 մարդ, բնակչության խտությունը կազմում է 18 մարդ/կմ²։ Զբաղեցնում է 37 կմ² մակերես։ Փոստային ինդեքս՝ 23010, հեռախոսային կոդ՝ 0342:
Ֆուզինեն սահմանակից է Բերբենո դի Վալտելինա, Սեդրասկո, Կոլորինա, Ֆոպոլո, Ֆորկոլա, Փոստալեսիո, Տարտանո մունիցիպալիտետներին։


== Ժողովրդագրություն ==
Բնակչության թվաքանակի փոփոխությունները.


== Կապի տվյալներ ==
Հեռախոսային կոդ՝ 0342 492113
Էլեկտրոնային փոստ՝ info@comune.fusine.so.it
Պաշտոնական կայք՝ http://www.comune.fusine.so.it


== Ծանոթագրություններ ==


== Արտաքին հղումներ ==
Բնակավայրի պաշտոնական կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
WWE Raw թիմային չեմպիոնատ

WWE թիմային չեմպիոնատ (անգլ.՝ WWE Raw Tag Team Championship), պրոֆեսիոնալ ըմբշամարտի (ռեստլինգ) չեմպիոնական տիտղոս «WWE» կազմակերպության «Raw» ապրանքանիշի թիմային դիվիզիոնում։ Ստեղծվել է 2002 թվականին՝ համալրելու բնօրինակ Աշխարհի թիմային չեմպիոնական տիտղոսը։ 2009 թվականին տիտղոսները միավորվել են WWE միացյալ թիմային չեմպիոնատ (WWE Unified Tag Team Championship) անվան ներքո։
Տիտղոսը գործածվում է գլխավորապես պրոֆեսիոնալ ըմբշամարտի հանդիպումներում, որոնցում մասնակիցները կատարում են նախապես մշակված սցենարներ և ուղղակիորեն չեն մրցակցում միմյանց հետ։


== Արտաքին հղումներ ==
WWE թիմային տիտղոսի պատմություն(չաշխատող հղում)(անգլ.)
WWE թիմային տիտղոսի պատմություն Archived 2009-12-17 at the Wayback Machine.(անգլ.)
Վո Մոնտրեյ

Վո Մոնտրեյ (ֆր.՝ Vaux-Montreuil), համայնք Ֆրանսիայի Շամպայն-Արդեն մարզի Արդեններ գավառում։
Բնակչությունը 2008 թվականի դրությամբ կազմում է 106 մարդ, բնակչության խտությունը` 12.69 մարդ/կմ²։ Բնակավայրը զբաղեցնում է 8.35 կմ² տարածք։


== Աշխարհագրություն ==
Գտնվում է Փարիզ քաղաքից 180 կմ հյուսիս-արևելք, Շալոն ան Շամպայն քաղաքից 75 կմ հյուսիս, Շառլվիլ Մեզիեր քաղաքից 25 կմ հարավ-արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 68 աշխատունակ (15-64 տարեկան) բնակիչ, որոնցից ակտիվ էին 50-ը, իսկ ոչ ակտիվները` 18։ Ակտիվության ցուցանիշը կազմում է 73,5 %։ 50 աշխատունակ մարդկանցից աշխատել է 46 անձ (27 տղամարդ և 19 կին)։ Գործազուրկ են եղել 4 անձ (2 տղամարդ և 2 կին)։ 18 անաշխատունակներից 5-ը եղել են աշակերտներ կամ ուսանողներ, 7-ը` թոշակառուներ, իսկ 6-ը չեն աշխատել տարբեր պատճառներով։


== Տես նաև ==
Արդեններ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Սան Ֆրանսիսկո դե Կամպեչե

Սան Ֆրանսիսկո դե Կամպեչե (իսպ.՝ San Francisco de Campeche), քաղաք Մեքսիկայում, Կամպեչե նահանգի մայրաքաղաքը և համանուն մունիցիպալիտետի կենտրոնը։ Գտնվում է Յուկատան թերակղզու արևմտյան մասում՝ Կամպեչե ծովածոցի ափին։ Բնակչությունը՝ ▲249 623 մարդ (2020)։


== Ընդհանուր տեղեկություններ ==
Չնայած նրան, որ քաղաքը հիմնադրվել է Մեքսիկայի՝ իսպանացիների կողմից նվաճվելը, մայաները բնակվել էին այստեղ 900 թվականից։ Այս շրջանը վասալային կախվածություն ուներ մայաների Էդսնա (Edzná) հին քաղաքից, որն իր զարգացման գագաթնակետին էր հասել 1000 թվականին։ 1517 թվականի մարտին իսպանական արշավախմբերը խարիսխ են գցել հենց այն վայրում, որտեղ այժմ Կամպեչեն է։

Քաղաքը հիմնադրել են 1540 թվականի հոկտեմբերի 4-ին իսպանացի կոնկիստատորները մայա հնդկացիների «Kin Pech» բնակավայրի տեղանքում։
17-18-րդ դարերում այն պարսպապատվել է ծովահեններից։ 1686 թվականին իսպանական իշխանությունը սկսել է կառուցել ամրություններ։ 1777 թվականին Սան Ֆրանսիսկո դե Կամպեչեն քաղաքի կարգավիճակ և զինանշան էս ստացել։ 1863 թվականի ապրիլին քաղաքը դառնում է Կամպեչե նահանգի մայրաքաղաքը։
Քաղաքում պահպանվել են հին իսպանական ամրաշինական բազմաթիվ օբյեկտներ, որոնք պաշտպանում էին քաղաքը ծովահեններից։ Լավ վիճակի և գաղութային ճարտարապետության շնորհիվ 1999 թվականին քաղաքը ներառվել է ՅՈՒՆԵՍԿՕ-ի համաշխարհային ժառանգության ցանկում։
Սան-Միգելի ամրոցում  գտնվում են Կամպեչե նահանգի հնագիտական գտածոները, այդ թվում վեց նեֆրիտային դիմակներ և 1984-1994 թվականներին Կալակ-մուլայում հայտնաբերված թաղման այլ իրեր։


== Տնտեսություն ==
Քաղաքի տնտեսության ամենազարգացած ճյուղը սպասարկման ոլորտն է՝ առևտուր, տուրիզմ, կապ, պետական կառավարում և հանրային ծառայություն։ Կան նաև տեքստիլ արդյունաբերության մի քանի ձեռնարկություններ, ինչպես նաև փոքր և միջին ձեռնարկություններ, որոնք զբաղվում են հումքի շահագործմամբ։ Զարգացած է ձկնորսությունը, ինչպես նաև շինարարության ճյուղը։
Տնտեսության մեջ կարևոր դեր են խաղում նաև օդային ուղևորափոխադրումները, որոնք իրագործվում են «Կամպեչե» օդանավակայանի (Alberto Acuña Ongay International Airport) շնորհիվ։


== Հայտնի տեղացիներ ==
Սերխիո Վից, գրականագետ
Ֆրանսիսկո Կարվախալ, Մեքսիկայի նախագահ


== Քույր քաղաքներ ==

 Արեցո, Իտալիա;
 Վալենսիա, Իսպանիա;
 Վերակրուս, Մեքսիկա;
 Հավր, Ֆրանսիա;
 Գալիֆակս, Կանադա;
 Դուբրովնիկ, Խորվաթիա;
 Կարկասոն, Ֆրանսիա;
 Կարտախենա դե Ինդիաս, Կոլումբիա;
 Կոպենհագեն, Դանիա;
 Լինվուդ, ԱՄՆ;
 Մատանսաս, Կուբա;
 Ռեյկյավիկ, Իսլանդիա;
 Սան Կրիստոբալ,Վենեսուելա;
 Սան Խուան, Պուերտո Ռիկո;
 Սանտանդեր, Իսպանիա;
 Սևիլյա, Իսպանիա;
 Շերման, ԱՄՆ;


== Ծանոթագրություններ ==


== Արտաքին հղումներ ==
Քաղաքի պաշտոնական կայքը
Բարեկամության հրապարակ (Երևան)

Բարեկամության հրապարակ, հրապարակ Երևանի Արաբկիր վարչական շրջանում։


== Պատմություն ==
Հրապարակն անվանվել է «Բարեկամության» ի նշանավորումն ԽՍՀՄ կազմավորման 60-ամյակի։ Գտնվում է Երևանի մետրոպոլիտենի «Բարեկամություն» կայարանի տարածքում։ 1980-ական թվականներին եղել է շրջանաձև։ 2007 թվականին այստեղ կառուցվել է Բաղրամյան-Կասյան-Կոմիտաս թռիչքային և Կիևյան–Քոչար անցումային երթուղին կապող ուղեանց։


== Նշանակալի օբյեկտներ ==
«Բարեկամություն» մետրոյի կայարան
«Բարեկամություն» կայարանի ստորգետնյա անցում (ճարտարապետ՝ Ֆենիքս Դարբինյան)


== Պատկերասրահ ==

		


== Ծանոթագրություններ ==
Ձլևիջվարի

Ձլևիջվարի (վրաց.՝ ძლევიჯვარი), գյուղ Վրաստանում։ Գտնվում է Շիդա Քարթլի մարզի Քարելի շրջանում։


== Դիրք ==
Գտնվում է ծովի մակարդակից 730 մետր բարձրության վրա։ Շրջկենտրոն Քարելից հեռու է 9 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 788 մարդ։


== Ծանոթագրություններ ==
Կիզներ

Կիզներ (ռուս.՝ Кизнер), գյուղ Ռուսաստանի Ուդմուրթական հանրապետության Կիզներսկի շրջանի կազմում։
Բնակչությունը 2010 թվականին գրանցված տվյալներով կազմում էր 9320 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ֆիլիստեր

Ֆիլիստեր (գերմ.՝ Philister, թարգ.՝ «փղշտացի»), նեղ հայացքներ ունեցող, տգետ, երեսպաշտ և կեղծ բարեպաշտ մարդու արհամարհական անվանում։ Ըստ Արթուր Շոպենհաուրի, ֆիլիստերը հոգևոր պահանջմուքներ չունեցող, արվեստը չգնահատող և դրա հետ կապված բազմաթիվ էսթետիկական և հոգևոր արժեքները չկիսող մարդն է։


== Ծանոթագրություններ ==


== Արտաքին հղումներ ==
V.I. Lenin "Philistinism in Revolutionary Circles" 1906
Կալինինո (գյուղ, Թելմանովսկի շրջան)

Անվան այլ կիրառումների համար տե՛ս՝ ԿալինինոԿալինինո (ուկրաիներեն՝ Калініне), գյուղ Ուկրաինայի Դոնեցկի մարզի Թելմանովսկի շրջանում։
2001 թվականի տվյալներով Կալինինո գյուղում բնակվում էր 99 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ճակատը հսկող ձևանմուշ

Ճակատը հսկող ձևանմուշ (անգլ.՝ Front Controller pattern), կառուցվածքային նախագծման ձևանմուշ, որը մտնում է մի քանի ձևանմուշների կատալոգների մեջ։ Ձևանմուշը վերաբերվում է վեբ-ծրագրերին։ Այն ապահովում է կենտրոնացված մուտք հարցումների մշակման համար։


== Ընդհանուր հասկացողություններ ==
Client - հայցող
Instance - նմուշ
Implementation - իրականացում
Product - արգասիք


== Կիրառություն ==
Այս ձևանմուշը հաճախ օգտագործում են վեբ ծրագրերում՝ պրոցեսներն իրականացնելու համար։ Որքան էլ տարօրինակ թվա, այն հեշտացնում է կապված էջերի միջև տեղաշարժերի վերահսկումը (օրինակ համացանցում մի քանի էջեր թերթելը), քան այնպես անել, որ յուրաքանչյուր էջը ինքը պատասխանի դիտարկման համար։
Ճակատը հսկող ձևանմուշը կարելի է ստեղծել որպես Java օբյեկտ կամ էլ որպես այլ սկրիպտ PHP, Python կամ Ruby սկրիպտային լեզուների նման, որն ամեն անգամ կանչվում է վեբ սեսիայի ժամանակ։ Այդ սկրիպտը (օրինակ index.php) կմշակի բոլոր խնդիրները, որոնք ընդհանուր են հանդիսանում ծրագրի կամ framework-ի համար, ինչպիսիք են օրինակ սեսիայի մշակումը, կեշավորում և մուտքի ֆիլտրացիան։
Այս ձևանմուշի ալտերնատիվը login.php և order.php ինդիվիդուալ սկրիպտների կանչն է, որոնք կբավարարեն հայցի պահանջներին։ Յուրաքանչյուր սկրիպտն ունի կոդի կամ օբյեկտի կրկնօրինակ, որն ընդհանուր է բոլոր պնդիրների համար։ Այնուամենայնիվ, յուրաքանչյուր սկրիպտ պետք է ճկուն լինի, որպեսզի իրականացնի կոնկրետ խնդրի լուծումը։


== Ծանոթագրություններ ==
Աստերոիդների ցանկ (168501-168600)

Աստերոիդների ցանկ (168401-168500)  • Աստերոիդների ցանկ  • Աստերոիդների ցանկ (168601-168700)
 Աստերոիդների ցանկ (168401-168500)  • Աստերոիդների ցանկ  • Աստերոիդների ցանկ (168601-168700)
Հոհենակերիա անցողուն

Հոհենակերիա անցողուն (լատ.՝ Hohenackeria exscapa), հովանոցավորների ընտանիքին պատկանող ծածկասերմ բույս։ Գրանցված է Հայաստանի Կարմիր գրքում։


== Նկարագրություն ==
Միամյա անցողուն բույս է, որի բարձրությունը 5–10 սմ է։ Տերևները գծային–նշտարաձև են։ Ծաղկաբույլը գլխիկանման է՝ տեղավորված համարյա արմատավզիկի մոտ։ Պտուղները խմբված են, հակաբրգաձև, դժվարությամբ մերիկարպների բաժանվող և ունեն 5–6 սմ երկարություն։


== Տարածվածություն ==
Հայաստանում հանդիպում է Երևանի ֆլորիստիկական շրջանում (Երևանի շրջակայք, Կոշ, Ուջան, Վեդի)։ Աճում է նաև Նախիջևանում, Արևելյան Անդրկովկասում, միջերկրածովյան ավազանի երկրներում, Անատոլիայում և Հարավային Իրանում։


== Էկոլոգիա ==
Աճում է ստորին և միջին լեռնային գոտիներում՝ ծովի մակարդակից 800–1500 մ բարձրությունների վրա, կավային քարքարոտ լանջերին, կիսաանապատում, տափաստանում, երրորդական կարմիր կավերի վրա։ Ծաղկում է ապրիլ ամսին, պտղաբերում՝ մայիսին։


== Պահպանություն ==
Վտանգված տեսակ է։ Արեալը մասնատված է։ Տարածման շրջանի մակերեսը 5000 կմ²-ից պակաս է, բնակության շրջանի մակերեսը՝ 500 կմ²-ից պակաս։ Հիմնական սպառնալիքներ են՝ քաղաքաշինությունը, գյուղատնտեսական հանդակների ընդարձակումը, անասունների կողմից տրորումը։ Հայաստանի Կարմիր գրքի առաջին հրատարակության մեջ ընդգրկված էր որպես հազվագյուտ տեսակ։ Ընդգրկված չէ CITES–ի և Բեռնի կոնվենցիաների հավելվածներում։
Պոպուլյացիայի մի մասը պահպանվում է «Էրեբունի» պետական արգելոցի տարածքում։


== Ծանոթագրություններ ==
Առաջին գնդակը (ֆիլմ)

«Առաջին գնդակը» (ռուս.՝ «Первый мяч»), 1962 թվականի խորհրդային կարճամետրաժ ֆիլմ, որը նկարահանել է ռեժիսոր Նիկոլայ Ռոզանցևը Անատոլի Զիլբերբորտի համանուն պատմվածքի հիման վրա։


== Սյուժե ==
Երկրի գավաթի խաղարկության նախօրեին ֆուտբոլիստների թիմում անկումային տրամադրություն է. մարզիչը հիվանդ է, մի քանի օր անձրև է գալիս, մարզվել ոչ ոք չի ցանկանում։
Մարզիկների հանդերձարանում անսպասելիորեն հայտնվում է մի տղա, որը խնդրում է իրեն վերցնել թիմ որպես դարպասապահ, կարծես թե ֆուտբոլիստների տրամադրությունը բարձրացնելու համար, և նրանք դուրս են գալիս խաղադաշտ՝ իրենց հետ տանելով համառ տղային։


== Դերերում ==
Սերգեյ Գուրզո
Ալեքսանդր Սուսնին – Լյոնկա
Պավել Կաշլակով
Գեորգի Սատինի – դարպասապահ Լյոշա
Գենադի Նիլով – Վոլոդյա
Լև Ժուկով – Տիմոխա


== Նկարահանող խումբ ==
Ռեժիսոր՝ Նիկոլայ Ռոզանցև
Սցենարիստ՝ Նիկոլայ Ռոզանցև
Օպերատոր՝ Եվգենի Կիրպիչև
Նկարիչ՝ Ալեքսեյ Ռուդյակով
Կոմպոզիտոր՝ Նիկոլայ Չերվինսկի
Հնչյունային օպերատոր՝ Եվգենի Նեստերով


== Ծանոթագրություններ ==


== Արտաքին հղումներ ==
«Առաջին գնդակը» Archived 2011-11-22 at the Wayback Machine. ruskino.ru կայքում
Դովգալևկա (գյուղ, Պոգրեբիշչեի շրջան)

Անվան այլ կիրառումների համար տե՛ս՝ ԴովգալևկաԴովգալևկա (ուկրաիներեն՝ Довгалівка), գյուղ Ուկրաինայի Վիննիցայի մարզի Պոգրեբիշչեի շրջանում։
2001 թվականի տվյալներով Դովգալևկա գյուղում բնակվում էր 711 մարդ։ Բնակավայրը զբաղեցնում է 0,258 կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Էվկլիդիս Ցակալոտոս

Էվկլիդիս Ցակալոտոս (հուն․՝ Ευκλείδης Τσακαλώτος, պաշտոնեապես՝ Ευκλείδης Στεφάνου Τσακαλώτος, հունիսի 19, 1960(1960-06-19), Ռոտերդամ, Հարավային Հոլանդիա, Նիդերլանդներ), ձախակողմյան հունական քաղաքական գործիչ և տնտեսագետ։ 2015 թվականի սեպտեմբերից նաև Հունաստանի ֆինանսների նախարար։
Ներկայումս Ցակալոտոսը Սիրիզա կուսակցության կենտրոնական կոմիտեի անդամ է։


== Կենսագրություն ==


=== Վաղ տարիներ ===
Էվկլիդիս Ցակալոտոսը ծնվել է 1960 թվականին Նիդերլանդների թագավորության Ռոտերդամ քաղաքում։ Ցակալոտոսի հայրը՝ Ստեֆանոսը, աշխատել է նավաշինական ընկերությունում որպես արտադրագետ։ Նա ընտանիքի հետ տեղափոխվել է Մեծ Բրիտանիա, որտեղ նրա տղան արդեն հինգ տարեկան էր։
1973-1978 թվականներին երկիտասարդ Էվկլիդիսը սովորել է Լոնդոնի Սուրբ Պողոսի դպրոցում։
Դրանից հետո նա իր կրթությունը ավարտում է Օքսֆորդի համալսարանին կից գործող ուսանողական քոլեջում, որտեղ նա սովորել է իմաստասիրություն, քաղաքականություն և տնտեսագիտություն։
Սասեքսի համալսարանում Էվկլիդիսը ստացել է մագիստրոսի աստիճան և վերադարձել Օքսֆորդ, որտեղ 1989 թվականին պաշտպանել է դոկտորական թեզ։


=== Գիտական գործունեություն ===
Հեղինակավոր այլ գիտնականների և գործընկերների հետ նա աշխատում է գրել գրքեր և հոդվածներ միջազգային տնտեսության և քաղաքականության բնագավառում՝ հունարեն և անգլերեն լեզուներով։
1989-1990 թվականներին Ցակալոտոսը զբաղեցրել է գիտական աշխատողի պաշտոն, ինչպես նաև 1993 թվականից դասախոսել է Կենտի համալսարանում։ 1994 թվականի հոկտեմբերից մինչև 2010 թվականի սեպտեմբերը նա աշխատել է Աթենքի տնտեսագիտության և բիզնեսի համալսարանում։
Էվկլիդիս Ցակալոտոսը համահունական համալսարանական դասախոսների ֆեդերացիայի անդամ է։


== Ծանոթագրություններ ==
Գորոդնեե (գյուղ, Կրասնոկուտի շրջան)

Անվան այլ կիրառումների համար տե՛ս՝ ԳորոդնեեԳորոդնեե (ուկրաիներեն՝ Городнє), գյուղ Ուկրաինայի Խարկովի մարզի Կրասնոկուտի շրջանում։ Հիմնադրվել է 1668 թվականին։
2001 թվականի տվյալներով Գորոդնեե գյուղում բնակվում էր 985 մարդ։ Բնակավայրը զբաղեցնում է 3,12 կմ² տարածք։ Բնակչության խտությունը կազմում էր 315,71 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Նոլե (այլ կիրառումներ)

Նոլե, կարող է վերաբերել՝

Նոլե - կոմունա Իտալիայում
Նոլե - Ֆրանսիայի կանտոն
Օրեշկի (այլ կիրառումներ)

Օրեշկի, կարող է վերաբերել՝

Օրեշկի - գյուղ Ռուսաստանի Նիժնի Նովգորոդի մարզի Դիվեևսկի շրջանի կազմում։
Օրեշկի - գյուղ Ռուսաստանի Սմոլենսկի մարզի Վյազեմսկի շրջանի կազմում։
Օրեշկի - գյուղ Ռուսաստանի Տվերի մարզի Ստարիցկի շրջանի կազմում։